පාසල් විෂයය මාලාවට “උරුමය” විෂයයක් ලෙස ඇතුළත් කිරීමට කටයුතු කරන බව ජාතික උරුමයන් පිළිබඳ ඇමැති ආචාර්ය ජගත් බාලසූරිය මහතා පවසයි.බටහිරකරණයට මුහුණ දීම සඳහා උරුම සංසද පිහිටුවීම තුළින් ශක්තිමත් පදනමක් ඇති දරු පරපුරක් බිහිකළ හැකි බවද ඇමැතිවරයා ප්‍රකාශ කරයි.‘දැයේ උරුමය දරුවන්ටයි’ පාසල් ළමුන් දැනුම්වත් කිරීමේ වැඩසටහනෙහි සමාරම්භක උත්සවය අමතමින් හෙතෙම මේ බව සඳහන් කළේය.ඉකුත්දා (16) කොළඹ ජාතික කෞතුකාගාර ශ්‍රවණාගාරයේ දී මේ වැඩසටහන පැවැත්විණි.ශ්‍රී ලංකාව ශ්‍රේෂ්ඨ ඉතිහාසයක් ඇති රටක් බව පෙන්වා දුන් ඇමැතිවරයා, මෙහි ඇති පුරාවස්තු ප්‍රෞඪත්වයකින් යුක්ත බවද පැවසීය.